**XII Рэспубліка́нскі фестыва́ль нацыяна́льных культу́р** — культурна-масавае мерапрыемства, якое адбывалася з 1 па 3 чэрвеня 2018 года ў беларускім Гродне. У ім узялі удзел каля двух тысяч чалавек, якія прадставілі 40 нацыянальнасцяў. Фестываль наведалі больш за 120 тысяч гасцей і гледачоў, таксама замежных, чаму паспрыяў бязвізавы рэжым з краінамі ЕС.

Адкрыццё і мерапрыемствы
------------------------

Галоўная сцэна фестывалю на плошчы Савецкай, Гродна.
Фестываль з’яўляецца фінальнай часткай мерапрыемстваў; лаўрэаты-удзельнікі рэспубліканскага фестывалю вылучаліся цягам года на абласных аглядах.

Да афіцыйнага адкрыцця фестывалю адбылася ўрачыстая прэзентацыя помніка Давыду Гарадзенскаму каля Новага замку. Пачаўся фестываль шэсцем удзельнікаў увечары 1 чэрвеня ад плошчы Леніна да плошчы Савецкай, дзе адбылася цырымонія адкрыцця. Удзел у ёй прынялі прадстаўнікі 35 нацыянальнасцей. Адкрыццё фестывалю прадугледжвала канцэрт зорак беларускай эстрады і нумары нацыянальных грамадскіх аб’яднанняў. Кульмінацыяй стала 3D-mapping-show і феерверк.

У рамках Фестывалю адбылася цырымонія ўзнагароджання пераможцаў  Рэспублiканскага конкурсу сярод журналiстаў i сродкаў масавай iнфармацыi на лепшае асвятленне пытанняў мiжнацыянальных i мiжканфесiянальных адносiн, мiжкультурнага дыялогу ў Рэспублiцы Беларусь i супрацоўнiцтва з суайчыннiкамi за мяжой.

Падчас фестывалю адбыліся такія падзеі, як пасадка новых дрэў на Алеі сяброўства ў Каложскім парку, канцэрт арганнай музыкі ў Лютэранскай кірхе, паказ міжнацыянальных кінастужак на пляцоўцы кінатэатра «Красная зорка» пад адкрытым небам, футбольны матч паміж камандай старшыні Гродзенскага гарвыканкама і камандай прадстаўнікоў дыпламатычных місій, міжнародная літаратурная вечарына, выставы «Музей пад адкрытым небам» і «Вокны Фэсту».

У межах фестывалю адбыліся канцэрты ансамбляў «Песняры», «Белыя росы», «Банд’Эрос[ru]», кавер-гурта «TENИ», фальклорнага калектыва «Rozsutec» (Славацкая Рэспубліка), Ірыны Дарафеевай і іншых выканаўцаў. На працягу ўсяго фестывалю на тэрыторыі Старога горада працавалі народныя майстры і рамеснікі.

Прэзентацыя нацыянальных падворкаў
----------------------------------

Малдаўскі фестывальны падворак, вуліца Замкавая.
Літоўскі фестывальны падворак, вуліца Замкавая.
2 чэрвеня адбыліся культурныя мерапрыемствы на размешчаных уздоўж вуліц Замкавай, Савецкай, Ажэшка, плошчы Леніна і парку Жылібера 19 нацыянальных падворках дыяспар Беларусі:

* яўрэйскі падворак;
* кітайска-карэйскі падворак;
* літоўска-латышска-эстонскі падворак;
* малдаўскі падворак;
* армянскі падворак;
* шматнацыянальны падворак (арабы, афганцы, індзійцы, іранцы, палестынцы, тамілы, туркмены, узбекі, цыганы);
* украінскі падворак;
* рускі падворак;
* казахскі падворак;
* азербайджанскі падворак;
* дагестанскі падворак;
* падворак «Шматгалоссе»;
* шматнацыянальны падворак (амерыканцы, англічане, балгары, іспанцы, італьянцы, лацінаамерыканцы, немцы);
* чувашска-мардвінскі падворак;
* грэчаскі падворак;
* грузінскі падворак;
* беларускі падворак;
* татарска-башкірскі падворак;
* польскі падворак.

Аўгустоўскі канал
-----------------

Фестывальныя падзеі на Аўгустоўскім канале.
3 чэрвеня ўрачыстасці з нагоды фестывалю адбыліся на тэрыторыі Аўгустоўскага канала, каля шлюза Дамброўка[pl]. Мелі месца спаборніцтвы па скандынаўскай хадзьбе з перашкодамі, фестывальна-святочная прэзентацыя харэаграфічных гуртоў Гродзеншчыны і канцэрт мастацкіх калектываў аматарскай творчасці ўстаноў культуры Гродзенскага раёна. Працавалі выстаўкі майстроў-рамеснікаў, майстар-класы, гульнёвыя пляцоўкі, літаратурны падворак.

Зноскі
------

1. ↑  Праграма мерапрыемстваў XII Рэспубліканскага фестывалю нацыянальных культур у Гродне **(нявызн.)**(недаступная спасылка).  Гродзенская праўда. Архівавана з першакрыніцы 25 мая 2018. Праверана 7 мая 2018.
2. ↑  У Гродне пройдзе XII Рэспубліканскі фестываль нацыянальных культур **(нявызн.)**.  БелТА (1 чэрвеня 2018). Праверана 1 чэрвеня 2018.
3. ↑  Новости Гродно. Открытие фестиваля национальных культур. 01.06.2018 на YouTube
4. ↑  XII абласны фестываль нацыянальных культур **(нявызн.)**(недаступная спасылка).  Мінскі абласны цэнтр народнай творчасці. Архівавана з першакрыніцы 6 чэрвеня 2018. Праверана 2 чэрвеня 2018.
5. ↑  25 лістапада ў Лідзе адбыўся адборачны абласны тур XII Рэспубліканскага фестывалю нацыянальных культур **(нявызн.)**(недаступная спасылка).  Лiдскi раённы выканаўчы камітэт (17 лістапада 2018). Архівавана з першакрыніцы 19 верасня 2020. Праверана 2 чэрвеня 2018.
6. ↑  Праграма мерапрыемстваў XII Рэспубліканскага фестывалю нацыянальных культур у Гродна **(нявызн.)**(недаступная спасылка).  Слонімскі Веснік. Архівавана з першакрыніцы 2 чэрвеня 2018. Праверана 1 чэрвеня 2018.
7. ↑  XII Фестываль нацыянальных культур: праграма мерапрыемстваў **(нявызн.)**.  Звязда (25 мая 2018). Праверана 26 мая 2018.
8. ↑  XII Рэспубліканскі фестываль нацыянальных культур **(нявызн.)**.  Hrodna Life. Праверана 26 мая 2018.(недаступная спасылка)
9. ↑  Да XII Фестывалю нацыянальных культур у Гродна **(нявызн.)**.  Министерство информации Республики Беларусь. Праверана 1 чэрвеня 2018.(недаступная спасылка)
10. ↑  В Гродно продолжается XII Республиканский фестиваль национальных культур (руск.).  Белтелерадиокомпания (2 чэрвеня 2018). Праверана 2 чэрвеня 2018.

Спасылкі
--------

* Лагатып Вікісховішча На Вікісховішчы ёсць медыяфайлы па тэме XII Рэспубліканскі фестываль нацыянальных культур
* Рэпартаж аб фестывалі на БТ на YouTube
* Рэпартаж аб фестывалі на АНТ на YouTube
* Праграма мерапрыемстваў XII Рэспубліканскага фестывалю нацыянальных культур у Гродна(недаступная спасылка)

| ⛭Рэспубліканскі фестываль нацыянальных культур у Гродне |
| --- |
| Год | 1996 · 1998 · 2000 · 2002 · 2004 · 2006 · 2008 · 2010 · 2012 · 2014 · 2016 · 2018 · ~~2020~~ · 2022 · *2024* |